KOMMISSIONENS FORORDNING (EF) Nr. 2091/2004
af 6. december 2004
om indstilling af fiskeri efter almindelig tunge fra fartøjer, der fører fransk flag
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 3, og
ud fra følgende betragtninger:
(1)
Ved Rådets forordning (EF) nr. 2287/2003 af 19. december 2003 om fastsættelse for 2004 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (2) fastsættes der kvoter for almindelig tunge for 2004.
(2)
For at sikre at bestemmelserne for kvantitativ begrænsning af fangsterne af kvoterede bestande overholdes, må Kommissionen fastsætte den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.
(3)
Ifølge de oplysninger, der er meddelt Kommissionen, har fiskeriet efter almindelig tunge i farvandene i ICES-afsnit VII b og c fra fartøjer, som fører fransk flag eller er registreret i Frankrig, nået et sådant omfang, at den tildelte kvote for 2004 er opbrugt. Frankrig har forbudt fiskeri efter denne bestand fra den 23. oktober 2004. Denne dato bør derfor også fastsættes i denne forordning -
UDSTEDT FØLGENDE FORORDNING:
Artikel 1
Fiskeriet efter almindelig tunge i ICES-afsnit VII b og c fra fartøjer, der fører fransk flag eller er registreret i Frankrig, har medført, at Frankrigs kvote for almindelig tunge for 2004 må anses for at være opbrugt.
Fiskeriet efter almindelig tunge i ICES-afsnit VII b, c fra fartøjer, der fører fransk flag eller er registreret i Frankrig, er forbudt, og det samme gælder opbevaring om bord, omladning og landing af fisk fra ovennævnte bestand fanget i disse farvande af sådanne fartøjer efter denne forordnings anvendelsesdato.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 23. oktober 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. december 2004.